Babelscape/SREDFM huggingface dataset:
Tupolev Tu-22M

Το Tupolev Tu-22M (Ρωσικά: Туполев Ту-22М; Ονομασία κατά NATO: Backfire) είναι ένα υπερηχητικό, μεγάλης εμβέλειας στρατηγικό βομβαρδιστικό και ναυτικής επίθεσης αεροσκάφος με οπισθοκλινείς πτέρυγες μεταβλητής γεωμετρίας που αναπτύχθηκε από την Σοβιετική Ένωση. Σήμερα παραμένει σε υπηρεσία με την Ρωσική Πολεμική Αεροπορία.
Τρανμίρ Ρόβερς

Η Τρανμίρ Ρόβερς ("Tranmere Rovers FC") είναι αγγλικός ποδοσφαιρικός σύλλογος ο οποίος έχει ιδρυθεί το 1884 στο Μπίρκενχεντ, κοντά στο Λίβερπουλ. Το αρχικό όνομα της ομάδας ήταν "Μπέλμοντ ΦΚ". Το όνομα "Τρανμίρ Ρόβερς" το υιοθέτησαν το 1885. Ήταν ιδρυτικό μέλος της "Division Three North" το 1921 και εξακολουθεί να παραμένει μέλος της Football League. Στο μεγαλύτερο μέρος της ιστορίας του βρίσκονται στη σκιά των αντιπάλων της από το Μερσεϊσάιντ, της Έβερτον και της Λίβερπουλ Φ.Κ.. 

Η στολή της είναι λευκή φανέλα με μπλε τελειώματα, χρώματα που χρησιμοποιούνται από το 1962. Η ομάδα μεταφέρθηκε στην σημέρινη έδρα της, το Πρέντον Παρκ, το 1912.
Save the Population

Το Save the Population είναι το δεύτερο single από το Greatest Hits των Red Hot Chili Peppers. Κυκλοφόρησε μόνο στην Ισπανία και την Ιαπωνία στις 18 Νοεμβρίου 2003. Έτσι δεν ήταν πιθανό να μπει στα charts.
Fortune Faded

Το Fortune Faded είναι το πρώτο single από το Greatest Hits των Red Hot Chili Peppers. To τραγούδι αυτό, όπως και το Save the Population, ηχογραφήθηκε στο The Mansion, έπαυλη/στούντιο ηχογράφησης των πολυβραβευμένων Blood Sugar Sex Magik και Stadium Arcadium. Το πρώτο b-side "Eskimo" ηχογραφήθηκε για το By the Way ενώ το "Bunker Hill" για το Californication (άλμπουμ) αλλά κανένα από τα δύο δεν κατάφεραν να συμπεριληφθούν στους δίσκους αυτούς.Το τραγούδι είχε επίσης ηχογραφηθεί για το By the Way και ηχογραφήθηκε ξανά για τις ανάγκες του δίσκου αυτού. Ο Ekkehard Ehlers, Γερμανός καλλιτέχνης έκανε remix στο Californication και συμμετείχε στο "Tuesday Night in Berlin", τραγούδι διάρκειας 14 λεπτών.
Γυρίστηκε επίσης και βίντεο κλιπ.
Α΄ Πόλεμος Άγγλων και Σιχ

Ο Α΄ Πόλεμος Άγγλων και Σιχ ήταν η πολεμική σύγκρουση μεταξύ της Αυτοκρατορίας των Σιχ και της βρετανικής Εταιρείας Ανατολικών Ινδιών, την περίοδο 1845-1846. Κατέληξε με τη μερική υποταγή του κράτους των Σιχ στους Βρετανούς.
Μιμόζα

H μιμόζα ("Mimosa") είναι γένος που αποτελείται 400 με 500 είδη ποών και θάμνων και ανήκει στη τάξη των ψυχανθών. Το όνομα μιμόζα προέρχεται από την ελληνική λέξη «μίμος». Τα πιο γνωστά είδη του γένους είναι η "Μιμόζα η αισχυντηλή", γνωστή και ως μη μου άπτου, και το είδος "Mimosa tenuiflora", από τη ρίζα του οποίου προέρχεται το αγιαχουάσκα, το οποίο περιέχει τη ψυχοτρόπο ουσία διμεθυλοτρυπταμίνη. 

Το γένος έχει περίπλοκη ιστορία ταξινόμησης και πολλά είδη έχουν ταξινομηθεί ή αφαιρεθεί σε αυτό, με αποτέλεσμα να υπάρχουν 3.000 διωνυμικά ονόματα στο γένος Μιμόζα, πολλά από τα οποία είτε είναι συνώνυμα άλλων ειδών ή έχουν μεταφερθεί σε άλλα γένη. Σε αυτό το λόγο οφείλεται εν μέρη ότι την ονομασία «Μιμόζα» φέρουν και φυτά που δεν ανήκουν στο γένος αλλά έχουν παρόμοια πτεροειδή ή διπτεροειδή φύλλα, όπως η ακακία Κωνσταντινουπόλεως ("Albizia julibrissin") και η Ακακία λευκάζουσα. Το ITIS αναγνωρίζει στο γένος Μιμόζα 26 είδη.
Θερινοί Ολυμπιακοί Αγώνες 2028

Οι Θερινοί Ολυμπιακοί Αγώνες 2028, επίσημα γνωστοί ως Αγώνες της 34ης Ολυμπιάδας, κοινώς γνωστοί ως LA 2028 / Λος Άντζελες 2028, θα είναι μια διεθνής αθλητική εκδήλωση που θα γίνει από τις 21 Ιουλίου έως τις 6 Αυγούστου 2028 στο Λος Άντζελες της Καλιφόρνια. Θα είναι οι πρώτοι Θερινοί Ολυμπιακοί Αγώνες που θα πραγματοποιηθούν στις ΗΠΑ μετά τους Θερινούς Ολυμπιακούς Αγώνες 1996 στην Ατλάντα της Γεωργίας. Θα είναι οι πρώτοι θερινοί ολυμπιακοί αγώνες του 21ου αιώνα που θα διεξαχθούν στις Η.Π.Α.

Η διαδικασία για την υποβολή αιτήσεων για τις υποψήφιες πόλεις είχε αρχικά προγραμματιστεί να ξεκινήσει το 2019 με τη νικητήρια πόλη να ανακοινώνεται το 2021. Ωστόσο, μετά την αποχώρηση κάποιων υποψήφιων πόλεων για τους Χειμερινούς Ολυμπιακούς Αγώνες 2022 και τους Θερινούς Ολυμπιακούς Αγώνες 2024, η ΔΟΕ αποφάσισε τον Ιούλιο 2017 να ανακοινώσει ταυτόχρονα την ανάθεση των Ολυμπιακών Αγώνων του 2024 και του 2028. Στις 31 Ιουλίου 2017 ανακοινώθηκε, μέσω μιας επίσημης ανακοίνωσης, από τη ΔΟΕ ότι το Λος Άντζελες θα αναλάμβανε τους Ολυμπιακούς Αγώνες του 2028 με μια πρόσθετη χρηματοδότηση ύψους $1,8 δις, γεγονός που επέτρεψε στο Παρίσι να επιβεβαιώσει ότι θα είναι η οικοδέσποινα πόλη των Ολυμπιακών Αγώνων του 2024. Και οι δυο πόλεις ανακοινώθηκαν ως οι νικητές για τους αντίστοιχους Ολυμπιακούς Αγώνες που τους ανατέθηκαν κατά την 131η Σύνοδο της ΔΟΕ στη Λίμα του Περού στις 13 Σεπτεμβρίου 2017. Η υποψηφιότητα του Λος Άντζελες επαινέθηκε από την ΔΟΕ επειδή χρησιμοποίησε έναν αρκετά υψηλό αριθμό δυνατοτήτων και επειδή βασίστηκε σε κρατική χρηματοδότηση.

Αυτή θα είναι η τρίτη φορά που το Λος Άντζελες θα φιλοξενήσει Θερινούς Ολυμπιακούς Αγώνες και έγινε η πρώτη αμερικανική πόλη και η τρίτη παγκοσμίως, μετά το Λονδίνο (1908, 1948, 2012) και το Παρίσι (1900, 1924, 2024) που θα έχει φιλοξενήσει την διοργάνωση τρεις φορές. Αυτοί θα είναι οι πέμπτοι Θερινοί Ολυμπιακοί Αγώνες που θα διεξαχθούν στις Ηνωμένες Πολιτείες μετά τους Ολυμπιακούς Αγώνες στο Σεντ Λουίς (1904), στο Λος Άντζελες (1932), στο Λος Άντζελες (1984) και στην Ατλάντα (1996). Θα είναι επίσης οι τέταρτοι Ολυμπιακοί Αγώνες που θα πραγματοποιηθούν στην Καλιφόρνια και οι ένατοι Ολυμπιακοί Αγώνες που θα πραγματοποιηθούν συνολικά στις ΗΠΑ (οι 4 Χειμερινοί Ολυμπιακοί Αγώνες ήταν στο Lake Placid 1932, Squaw Valley 1960, Lake Placid 1980 και Salt Lake City 2002).
Βασίλειος Παπαδόπουλος

Ο Βασίλειος Παπαδόπουλος του Δημητρίου (Βουλιαγμένη Ηλείας, 14 Μαρτίου 1940 - Αθήνα, 29 Ιουλίου 1992) ήταν Έλληνας δικηγόρος, πανεπιστημιακός, συγγραφέας και πολιτικός. Διετέλεσε βουλευτής Ηλείας με το ΠΑΣΟΚ από το 1977 ως το 1981 και από το 1989 ως το θάνατό του.
Αναστάσιος Χομπίτης

Ο Αναστάσιος Χομπίτης (Ροδακινό Ρεθύμνου, 1895 - 25 Φεβρουαρίου 1990) ήταν Κρητικός αξιωματικός της χωροφυλακής και συνεργάτης του Ελευθερίου Βενιζέλου, ο πρώτος πρόεδρος της Παγκρήτιας Ένωσης και Γενικός Διοικητής Κρήτης.
Γεώργιος Βήχος

Ο Γεώργιος Βήχος (Αθήνα, 11 Ιανουαρίου 1915- 19 Απριλίου 1990) ήταν Έλληνας δικηγόρος, πρωταθλητής της σκοποβολής (αθλητής του Πανελληνίου και του Παναθηναϊκού) και παράγοντας του αθλητισμού. Διετέλεσε νομάρχης σε πολλές ελληνικές πόλεις και ήταν ο ιδρυτής (1987) και ο πρώτος πρόεδρος της Ελληνικής Ένωσης των Συμμετασχόντων σε Ολυμπιακούς Αγώνες (ΕΣΟΑ).
Ελευθέριος Ελευθεριάδης

Ο Ελευθέριος Ελευθεριάδης (Λαραχανή Ματσούκας Πόντου, 1910 - Τραπεζούντα, 16 Αυγούστου 1988) ήταν Έλληνας πολιτικός και συγγραφέας, ποντιακής καταγωγής. Διετέλεσε βουλευτής Πιερίας με την ΕΠΕΚ το 1952 και με τη ΝΔ το 1974 και 1977. Ήταν ο πρώτος πρόεδρος της Πανελλήνιας Ένωσης Ποντιακών Σωματείων (Π.Ε.Π.Σ.). Ήταν επίσης ιδρυτικό στέλεχος του Ιερού Πανελλήνιου Ιδρύματος της Παναγίας Σουμελά, στο Δ.Σ. του οποίου μετείχε ενεργά ως το 1987. Συνέγραψε λαογραφικά και θεατρικά έργα στην ποντιακή γλώσσα και στη δημοτική.
Ακακία Κωνσταντινουπόλεως

Η Ακακία Κωνσταντινουπόλεως (επιστημονική ονομασία "Albizia julibrissin", "Αλβιζία η ροδομέταξος" ή "Αλβιζία η γιουλιβρισίμη") ή γκιουλμπρισίμ είναι είδος δέντρου που κατάγεται από την νοτιοδυτική και ανατολική Ασία, από το Ιράν μέχρι την Ιαπωνία. Το δέντρο χρησιμοποιείται συχνά για καλλωπιστικούς σκοπούς. Ανήκει στην οικογένεια των Χεδρωπών.
Γεώργιος Καζάσογλου

O Γεώργιος Καζάσογλου (Αθήνα, 1 Δεκεμβρίου 1908 - 2 Ιουνίου 1984) ήταν μουσικός και συνθέτης.
Bubble Guppies

Το Bubble Guppies είναι σειρά κινουμένων σχεδίων για παιδιά προσχολικής ηλικίας που προβάλλεται στο Nickelodeon από το 2011 μέχρι σήμερα. 
Η σειρά δημιουργήθηκε από ένα λογισμικό που λέγεται Autodesk Maya και αφηγήται τις υποβρύχιες περιπέτειες μιας ομάδας γοργονόμορφων παιδιών προσχολικής ηλικίας. Το πρόγραμμα έκανε πρεμιέρα τη Δευτέρα, 24 Ιανουαρίου, 2011
Λέων Γ΄ της Αρμενίας

Ο Λέων Γ΄ της Αρμενίας ("Լևոն Գ", 1236 - 6 Φεβρουαρίου 1289) από τον Οίκο των Χετουμιδών ήταν Βασιλιάς του Αρμενικού βασιλείου της Κιλικίας (1270 - 1289).
Αθανάσιος Βελίκης

Ο Αθανάσιος Βελίκης του Νικολάου (Δαφνούδι Σερρών, 1933 - 9 Ιουνίου 2009) ήταν Έλληνας γιατρός, κλινικάρχης και πολιτικός. Διετέλεσε βουλευτής Πιερίας από το 1989 ως το 1993 με τη ΝΔ.
Χετούμ Α΄ της Αρμενίας

Ο Χετούμ Α΄ της Αρμενίας (Αρμενικά ː Հեթում Ա, 1213 – 21 Οκτωβρίου 1270) ήταν ο πρώτος Βασιλιάς του Αρμενικού βασιλείου της Κιλικίας από τον Οίκο των Χετουμιδών (1226-1270). Ο Χετούμ Α΄ ήταν δεύτερος γιος του Κωνσταντίνου του Μπαμπερόν και της Αλίκης των Χετουμιδών, κόρης του Χετούμ Γ΄ κυρίου του Λαμπρόν (2ου εξαδέλφου του Κωνσταντίνου).
Τα ταξίδια του Χετούμ στην Μογγολία και η υποταγή του στον αυτοκράτορα περιγράφονται στο έργο του συντρόφου του Αρμένιου ιστορικού Κίρακος Γκαντζακέτσι "Τα ταξίδια του Χέτουμ, βασιλιά της Μικρής Αρμενίας στην Μογγολία και η επιστροφή".
Niandra Lades and Usually Just a T-Shirt

Το Niandra Lades and Usually Just a T-Shirt είναι το πρώτο στούντιο άλμπουμ του Τζον Φρουσιάντε, κιθαρίστα των Red Hot Chili Peppers. Κυκλοφόρησε στις 8 Μαρτίου 1994 από την American Recordings.
Το άλμπουμ χωρίζεται σε δύο μέρη, το Niandra Lades και το Usually Just a T-Shirt. Το Niandra Lades ηχογραφήθηκε όταν ο Τζον ήταν στους Red Hot Chili Peppers ενώ το Usually Just a T-Shirt
ηχογραφήθηκε μετά την παραίτησή του από την μπάντα και αποτελείται από τραγούδια χωρίς όνομα. Στο ένατο κομμάτι συμμετέχει η τότε κοπέλα του Τζον, Τόνι Όσβαλντ. Την εποχή αυτή ο Τζον έπαιρνε συνεχώς ναρκωτικά, κάτι που θα επιδεινωθεί αργότερα. Επανακυκλοφόρησε το 1999 μετά από έγκριση του Φρουσιάντε.
Estrus EP

Το Estrus EP είναι το πρώτο EP του Τζον Φρουσιάντε. Κυκλοφόρησαν μόνο 400-500 κόπιες το 1997 και γι'αυτό είναι πολύ σπάνιο. Το Estrus κυκλοφόρησε στο δεύτερο σόλο δίσκο του Φρουσιάντε, Smile from the Streets You Hold ως Estress ενώ το b-side Outside Space είχε ηχογραφηθεί αρχικά για τον πρώτο δίσκο του Φρουσιάντε, Niandra Lades and Usually Just a T-Shirt και ένα δείγμα του εμφανίζεται στα τελευταία 10 δευτερόλεπτα ενός άλλου κομματιού του Φρουσιάντε, του Mascara.
Μπιάρνε Στρούστρουπ

Ο Μπιάρνε Στρούστρουπ (δαν. "Bjarne Stroustrup") είναι Δανός επιστήμονας της πληροφορικής, περισσότερο γνωστός ως ο δημιουργός της γλώσσας προγραμματισμού C++. Είναι αυτή τη στιγμή καθηγητής στο Πανεπιστήμιο Τέξας Α&Μ και κατέχει την έδρα της πληροφορικής στο Κολλέγιο Μηχανικής του πανεπιστημίου αυτού.
Smile from the Streets You Hold

To Smile from the Streets You Hold είναι το δεύτερο σόλο άλμπουμ του Τζον Φρουσιάντε. Κυκλοφόρησε στις 26 Αυγούστου 1997 από την Birdman Records. Ο Φρουσιάντε ήταν τότε ακόμα εθισμένος στα ναρκωτικά οπότε κυκλοφόρησε το άλμπουμ για να κερδίσει χρήματα ώστε να αγοράσει και άλλα. Ο δίσκος είναι μια ανάμειξη τραγουδιών που ηχογραφήθηκαν όταν ο Φρουσιάντε ήταν ακόμα στους Red Hot Chili Peppers και μερικών καινούριων τραγουδιών.Το άλμπουμ περιέχει και δύο ντουέτα με τον Ρίβερ Φίνιξ τα οποία όμως δεν κυκλοφόρησαν λόγω της απαγόρευσης από την οικογένειά του Ρίβερ.
Λέων ΣΤ΄ της Αρμενίας

Ο Λέων ΣΤ΄ της Αρμενίας (1342 - 29 Νοεμβρίου 1393) μέλος του Οίκου των Πουατιέ - Λουζινιάν και τελευταίος μονάρχης του Αρμενικού βασιλείου της Κιλικίας (1373 - 1375) ήταν γιος του Ιωάννη Κοντόσταυλου της Κιλικίας. Ο Λέων ΣΤ΄ της Αρμενίας καταγράφεται στην σφραγίδα του ως "Λέων Ε΄ της Αρμενίας" και σε Γαλλική επιγραφή στον τάφο του ως "Λέων των Λουζινιάν ο πέμπτος". Ο Τζων Νταρντέλ καταγράφει την μητέρα του ως "Σολντάνε, κόρη βασιλιά της Γεωργίας", η Σολντάνε ωστόσο απουσίαζε πλήρως από τα Μεσαιωνικά έγγραφα της εποχής της τα οποία δεν αναφέρουν πουθενά γάμο του Ιωάννη, ήταν πιθανότατα ερωμένη του.
Οξείδιο του σιδήρου

Οξείδιο του σιδήρου είναι μία μαύρη σκόνη με το χημικό τύπο FeO. Αποτελείται από το χημικό στοιχείο σιδήρος στην κατάσταση οξειδώσεως 2, συνδεδεμένο με το οξυγόνο. Η ορυκτή μορφή του είναι γνωστή ως βουστίτης. Το FeO δεν πρέπει να συγχέεται με τη σκουριά, η οποία συνήθως αποτελείται από ένυδρο τριοξείδιο του σιδήρου. Ο όρος μπορεί να χρησιμοποιηθεί πιο χαλαρά για μία μη-στοιχειομετρική ένωση ως ο λόγος των στοιχείων σίδηρος και οξυγόνο μπορεί να ποικίλλει· τα δείγματα είναι τυπικά έλλειψη σιδήρου με συνθέσεις που κυμαίνονται από Fe0.84O προς Fe0.95O .
Ισαβέλλα της Αρμενίας

Η Ισαβέλλα της Αρμενίας (Αρμενικά ː "Զապել", 27 Ιανουαρίου 1216/25 Ιανουαρίου 1217 - 23 Ιανουαρίου 1252) ήταν η τελευταία Μονάρχης του Αρμενικού βασιλείου της Κιλικίας από τον Οίκο των Ρουπενιδών (1219 - 1252).
Η Ισαβέλλα της Αρμενίας ήταν κόρη και διάδοχος του Λέων Β΄ της Αρμενίας από την δεύτερη σύζυγο του Σιβύλλα των Λουζινιάν, η Σιβύλλα ήταν μεγαλύτερη κόρη του Αμωρί Β΄ της Ιερουσαλήμ από την δεύτερη σύζυγο του Ισαβέλλα Α΄ της Ιερουσαλήμ. 
Η μικρή Ισαβέλλα ανακηρύχτηκε βασίλισσα υπό την κηδεμονία του Αδάμ της Πάργας. Ο Αδάμ δολοφονήθηκε και τον διαδέχθηκε στην κηδεμονία ο Κωνσταντίνος του Μπαμπερόν από τον Οίκο των Χετουμιδών Ο Ραϋμόνδος Ρουπέν από τον Οίκο του Πουατιέ γιος της Αλίκης της Αρμενίας της κόρης του Ρουπέν Γ΄ της Αρμενίας διεκδίκησε τον θρόνο αλλά συνελήφθη και εκτελέστηκε.

Ο Κωνσταντίνος του Μπαμπερόν αναζήτησε συμμαχία με τον ισχυρό πρίγκιπα Βοημούνδο Δ΄ της Αντιόχειας και ρύθμισε τον γάμο ανάμεσα στην μικρή Ισαβέλλα και τον τρίτο γιο του Φίλιππο. Ο Φίλιππος της Αρμενίας προσβεβλημένος από τους Αρμένιους κατέστρεψε τα βασιλικά ανάκτορα, συνελήφθη και φυλακίστηκε στην Κοζάν όπου και πέθανε πιθανότατα δηλητηριασμένος.
Η πικραμένη Ισαβέλλα πιέστηκε από τον κηδεμόνα της να παντρευτεί τον δεύτερο γιο του Χετούμ Α΄ της Αρμενίας, η ίδια αρνήθηκε πολλά χρόνια να ζήσει μαζί του αλλά στο τέλος συμβιβάστηκε. Ο γάμος ένωσε τις δυο μεγαλύτερες οικογένειες της Αρμενίας τερματίζοντας μια μεγάλη σειρά συγκρούσεων στο Αρμενικό Βασίλειο της Κιλικίας. Ο Βαχράμ της Έδεσσας στα "Βασιλικά Χρονικά της Μικρής Αρμενίας" γράφει :

"H νόμιμη διάδοχος της αυτοκρατορίας Ισαβέλλα κυβέρνησε την χώρα με τον σύζυγο της με μεγάλη ευσέβεια, ευλογήθηκε για την πίστη της και έκανε πολλά παιδιά τα οποία με την σειρά τους θα φέρουν σημαντικούς απογόνους".
Δημοτικό Στάδιο Κιλκίς

Το Δημοτικό Στάδιο Κιλκίς έχει χωρητικότητα 6.000 φιλάθλων. Το γήπεδο περιέχει φυσικό χλοοτάπητα και στίβο. Είναι έδρα του Κιλκισιακού μετά την συγχώνευση της τοπικής ΑΕΚ, του Άρη και του Μεγάλου Αλέξανδρου Κιλκίς. Το γήπεδο έχει προβολείς αλλά δεν έχουν τοποθετηθεί ακόμα πλαστικά καρεκλάκια. Το γήπεδο διαχειρίζεται ο δήμος Κιλκίς και βρίσκεται στο Κιλκίς απέναντι από το 1ο Γυμνάσιο της πόλης Το στάδιο επίσης χρησιμοποιείται απο ομάδες στίβου, από τον Αλέξανδρο Κιλκίς για τους αγώνες της Γ' Εθνικής της περιόδου 2018-19 και πολλές φορές από την ΕΠΣ Κιλκίς
Γιώργος Κασσάρας

Ο Γιώργος Κασσάρας (26 Μαρτίου 1950, Χώρα Καλύμνου) είναι Έλληνας οικονομολόγος και πρώην βουλευτής Δωδεκανήσου.

Ήταν υποψήφιος με το ΠΑΣΟΚ στις εκλογές του 2009 και ορκίστηκε βουλευτής στις 10 Ιανουαρίου 2011, μετά την παραίτηση του Στάθη Κουσουρνά. Στις 12 Φεβρουαρίου 2012 διεγράφη από την κοινοβουλευτική ομάδα του κόμματος, καθώς καταψήφισε το δεύτερο μνημόνιο, και παρέμεινε ανεξάρτητος βουλευτής έως τον Απρίλιο του 2012. Από τον Μάρτιο έως τον Ιούλιο του 2019 ήταν γενικός γραμματέας Αιγαίου και Νησιωτικής Πολιτικής στο Υπουργείο Ναυτιλίας και Νησιωτικής Πολιτικής στην κυβέρνηση του Αλέξη Τσίπρα.
Μαυροτσικνιάς

Ο Μαυροτσικνιάς ("Egretta ardesiaca") είναι ένα αφρικανικό είδος ερωδιού. Είναι ένας μεσαίου μεγέθους (42 με 26 εκατοστά ύψος) ερωδιός με μαύρο φτέρωμα και κίτρινα πόδια. Η κατανομή του είδους είναι νοτίως της Σαχάρας και ζει σε ρηχά ανοικτά νερά, κυρίως σε λίμνες με γλυκό νερό. Επίσης μπορεί να βρεθεί σε βάλτους, όχθες ποταμών και σπανιότερα σε πλημμυρισμένα λιβάδια. Η περιοχή αναπαραγωγής του είναι ανάμεσα στην Σενεγάλη και το Σουδάν. Ζει κυρίως στο ανατολικό τμήμα της Αφρικανικής ηπείρου. Επίσης έχει παρατηρηθεί μία φορά και στην Ελλάδα και πιο συγκεκριμένα κοντά στο Μεσολόγγι το 2012. Αυτή ήταν η πρώτη φορά που το είδος παρατηρήθηκε στην ηπειρωτική Ευρώπη. Δεν πρέπει να συγχέεται με ένα άλλο πουλί της οικογένειας των ερωδιίδων που ονομάζεται επίσης μαυροτσικνιάς (Egretta gularis). 

Ο μαυροτσικνιάς έχει μια ενδιαφέρουσα μέθοδο κυνηγιού, φέρνει τις φτερούγες του μπροστά, καλύπτοντας κεφάλι και λαιμό. Από μακριά, μοιάζει με ολοστρόγγυλη μαύρη ομπρέλα πάνω από την επιφάνεια του νερού. Έτσι δημιουργεί ένα σκοτεινό σημείο που προσελκύει τα ψάρια. Μερικοί μαυροτσικνιάδες τρέφονται μοναχικά, ενώ άλλοι σε ομάδες μέχρι και 50 ατόμων. Ο μαυροτσικνιάς κυνηγάει την μέρα και συγκεκριμένα προτιμάει το ηλιοβασίλεμα. H κύρια τροφή του είναι ψάρια και σπανιότερα έντομα, οστρακόδερμα και αμφίβια.

Την νύχτα κουρνιάζουν ομαδικά. Συνήθως ο μαυροτσικνιάς φτιάχνει την φωλιά του από κλαδιά τα οποία τοποθετεί σε δέντρα, θάμνους ή καλάμια. Φτιάχνουν τις φωλιές τους κατά την περίοδο των βροχών, σχηματίζοντας αποικίες εκατοντάδων ατόμων. Ο μαυροτσικνιάς γεννάει δύο με τρία αυγά μπλε χρώματος.
Γεωργία Μηττάκη

Η Γεωργία Μηττάκη (1911 - 28 Φεβρουαρίου 1977) ήταν Ελληνίδα τραγουδίστρια.
Βενιαμίν Καρίπογλου

Ο Βενιαμίν Καρίπογλου ήταν ένας από τους μακροβιότερους και δυναμικότερους επισκόπους Σερβίων και Κοζάνης.

Καταγόταν από τη Θεσσαλονίκη και ήταν γιος του Δημητρίου Καρίπογλου–Αγραφιώτη. Γεννήθηκε το 1781. Αφού ορφάνεψε από πατέρα, χειροτονήθηκε κληρικός και υπηρέτησε ως Αρχιμανδρίτης στη Θεσσαλονίκη. Διετέλεσε και ηγούμενος της Μονής Βλατάδων. Το 1815, σε ηλικία 34 ετών, χειροτονήθηκε επίσκοπος και τοποθετήθηκε στην επαρχία Σερβίων και Κοζάνης.

Κατά τη διάρκεια της αρχιερατείας του, μερίμνησε για την αύξηση της έκτασης του προαυλίου του Επισκοπείου της Κοζάνης, αγοράζοντας διπλανό αγρό. Επίσης προέβη σε επισκευή του κτιρίου που είχε αγοράσει ο επίσκοπος Μελέτιος. Η σημερινή όψη του Επισκοπείου είναι σε γενικές γραμμές αυτή που προέκυψε από τις επισκευές και τροποποιήσεις του Βενιαμίν.

Το 1818 μετέβη στη Δακία, μυήθηκε στη Φιλική Εταιρία και συνδέθηκε με λόγιους, με τη βοήθεια των οποίων συγκέντρωσε περί τους 100 τόμους βιβλίων, με τους οποίους εμπλούτισε τη νεοσύστατη Βιβλιοθήκη της Κοζάνης.

Επί 35 χρόνια ο Βενιαμίν κυριάρχησε στη θρησκευτική, εκπαιδευτική, πνευματική και οικονομική ζωή της Κοζάνης. Έκανε αξιόλογα κοινωνικά, φιλανθρωπικά, εκπαιδευτικά και εθνικά έργα, και μερίμνησε για τα φτωχά στρώματα και την τρίτη ηλικία. Ο Μανουήλ Γεδεών γράφει για τον Βενιαμίν: «..."Τριών αρχιερέων αλησμόνητος η μνήμη πρέπει να διατηρηθεί παρά τω ελληνικώ έθνει-πρώτος τάττεται Βενιαμίν ο Σερβίων και Κοζάνης επίσκοπος"...». Σε είκοσι επιγράμματα που έχουν διασωθεί, λόγιοι της εποχής εξαίρουν το μεγάλο του έργο για την Κοζάνη και για την παιδεία της. Μεταξύ αυτών, ο λόγιος διδάσκαλος του Γένους και διευθυντής της Σχολής Κοζάνης, Στέφανος Σταμκίδης, γράφει: «..."Άλλοις έπαινος Βενιαμίν Σερβίων άλλος γ' επ' άλλω των επαίνων αξίων εγώ δ' επαινώ της φρονήσεως χάριν αυτόν δι' ην στέφουσι μούσαι και θέμις"...».

Παραιτήθηκε το 1849 και πέθανε τον Απρίλιο του 1851. Με διαθήκη του άφησε την περιουσία του για κοινωφελείς σκοπούς στην Κοζάνη, ενώ το πατρικό του σπίτι, στη γωνία οδών Ολύμπου 147 και Ιουλιανού στη Θεσσαλονίκη, αγοράστηκε από την Ελληνική Κοινότητα της πόλης προκειμένου να εξυπηρετήσει εκπαιδευτικές ανάγκες.
Παναγιώτης Χιώτης

Ο Παναγιώτης Χιώτης (6 Αυγούστου 1814 - 2 Ιανουαρίου 1896) ήταν Έλληνας εκπαιδευτικός και ιστορικός συγγραφέας από τη Ζάκυνθο. Έγραψε ιστορικά έργα. Για την προσφορά του στην καταγραφή της ιστορίας τιμήθηκε σε εθνικό και σε τοπικό επίπεδο.
Χαρίλαος Μπούσιος

Ο Χαρίλαος Μπούσιος του Λαζάρου (1921-2019) ήταν Έλληνας πολιτικός από τη Θεσσαλονίκη, ο οποίος χρημάτισε βουλευτής Πιερίας με την ΕΔΑ και εν συνεχεία ήταν πολιτευτής με την Ενωμένη Αριστερά και με το ΚΚΕ. Εντάχθηκε στο ΚΚΕ το 1939 και για τη δράση του διώχθηκε, φυλακίστηκε και εξορίστηκε επί 9 χρόνια.
Δημήτρης Ψαριανός

Ο Δημήτρης Ψαριανός (29 Δεκεμβρίου 1948-17 Νοεμβρίου 2020) ήταν Έλληνας τραγουδιστής.

Γεννήθηκε στις 29 Δεκεμβρίου 1948 στην Πρέβεζα. Σπούδασε τραγούδι και κιθάρα. Το 1972 ερμήνευσε τα τραγούδια του "Μεγάλου Ερωτικού" του Μάνου Χατζιδάκι μαζί με τη Φλέρη Νταντωνάκη. Το 1980 ερμήνευσε τον κύκλο τραγουδιών "Τα ερωτικά" σε μουσική του Χρήστου Γκάρτζου και ποίηση Πάμπλο Νερούδα σε ελεύθερη απόδοση Λευτέρη Παπαδόπουλου. Τα επόμενα χρόνια κυκλοφόρησε τον δίσκο "Τα τραγούδια που Αγαπώ", ενώ συμμετείχε και σε άλλες δισκογραφικές δουλειές γνωστών συνθετών και τραγουδοποιών, όπως ο Θανάσης Γκαϊφύλλιας, ο Σάκης Τσιλίκης, κ.ά.

Απεβίωσε σε ηλικία 72 ετών στις 17 Νοεμβρίου 2020
Αντώνιος Β΄ Ατσαγιόλι

Ο Αντώνιος Β΄ Ατσαγιόλι "(ιταλικά : Antonio Acciaioli", άκμασε το 1413-41) από την Οικογένεια Ατσαγιόλι ήταν δούκας των Αθηνών την περίοδο 1439-1441. Καταγόταν από την οικογένεια Ατσαγιόλι της Φλωρεντίας, ήταν γιος του Φραγκίσκο Ατσαγιόλι , κύριου φέουδου στα Συκάμινα Αττικής και της Μαργαρίτας Μαλπίλι (Malpigli), αδελφός του Νέριο Β΄.
Χετούμ Β΄ της Αρμενίας

Ο Χετούμ Β΄ της Αρμενίας ("Հեթում Բ", 1266 - 17 Νοεμβρίου 1307) Βασιλιάς της Αρμενικής Κιλικίας (1289 - 1293, 1295 - 1296, 1299 - 1303) ήταν μεγαλύτερος γιος και διάδοχος του του Λέων Γ΄ της Αρμενίας και της Κεράν της Αρμενίας. Παραιτήθηκε δυο φορές για να κλειστεί σε μοναστήρι (1293 - 1295, 1296 - 1299), πήρε τους όρκους του Τάγματος των Φραγκισκανών αλλά παρέμεινε η ισχυρή δύναμη πίσω από τον θρόνο ως "Μεγάλος Βαρόνος της Αρμενίας". Στην τρίτη παραίτηση (1303 - 1307) παρέμεινε αντιβασιλιάς και κηδεμόνας του ανιψιού του Λέων Δ΄ της Αρμενίας. Ο Χετούμ Β΄ ήταν εγγονός του Χετούμ Α΄ της Αρμενίας που είχε δώσει όρκο υποτέλειας στους Μογγόλους (1247). Δολοφονήθηκε με τον ανιψιό και διάδοχο του Λέων Δ΄ από τον Μογγόλο στρατηγό Βιλαγρού που εκτελέστηκε αργότερα γι'αυτόν τον λόγο από τον βασιλιά του Ολζαιτού.
Το Αρμενικό Βασίλειο της Κιλικίας σαν υποτελές στους Μογγόλους από το 1247 με συμφωνία του παππού του Χετούμ Α΄ ήταν υποχρεωμένο να παρέχει στρατό, να τους βοηθά σε όλες τις μάχες εναντίον των Μαμελούκων και των υπόλοιπων Ισλαμικών εθνοτήτων.
Γιώργος Λεκάκης

Ο Γιώργος Λεκάκης (Μόναχο, 17 Αυγούστου 1964) είναι Έλληνας κοινωνιολόγος, λαογράφος, συγγραφέας, ποιητής, στιχουργός, δημοσιογράφος, θεατρικός συγγραφέας και σεναριογράφος. 

Είναι μέλος της Επιτροπής Διεκδίκησης Κατοχικών Δανείων και Κλαπέντων Πολιτιστικών Θησαυρών, ενώ ήταν μέλος του ΔΣ της Εταιρείας Μελέτης Αρχαίας Ελληνικής Μυθολογίας (ΕΜΑΕΜ), και του ΔΣ της Επιτροπής Ενημερώσεως επί των Εθνικών Θεμάτων (ΕΕΕΘ).
Πετροτριλίδα

Η Πετροτριλίδα είναι πτηνό της οικογενείας των Οιδηκνημιδών, που απαντά και στον ελλαδικό χώρο. Η επιστημονική ονομασία του είδους είναι "Burhinus oedicnemus" και περιλαμβάνει 6 υποείδη. Στον ελλαδικό χώρο απαντά κυρίως το ευρωπαϊκό υποείδος "Burhinus oedicnemus oedicnemus" (Linnaeus, 1758), αλλά κατά τη μετανάστευση, ιδιαίτερα στο νότο, υπάρχει συγχώνευση πληθυσμών με το "Burhinus oedicnemus saharae" (Reichenow, 1894).
*Παρόλο που η πετροτριλίδα, μάλλον, κατατάσσεται στα καλοβατικά πτηνά, τα ενδιαιτήματά της περιλαμβάνουν ξηρά ηπειρωτικά οικοσυστήματα και όχι υδάτινες περιοχές.
Μακρυνίτσα Σερρών

Η Μακρυνίτσα Σερρών βρίσκεται βορειοδυτικά στον Δήμο Σιντικής του Νομού Σερρών στην Κεντρική Μακεδονία, ένα παραδοσιακό χωριό χτισμένο στους πρόποδες του όρους Κερκίνη (όρος Μπέλες).
Νέριο Β΄ Ατσαγιόλι

Ο Νέριο Β΄ Ατσαγιόλι (ιταλικά: "Nerio II Acciaioli", 1416 - 1451) ήταν δούκας των Αθηνών, σε δύο ξεχωριστές περιπτώσεις το 1435-1439 και ξανά το 1441-1451. Καταγόταν από την Οικογένεια Ατσαγιόλι από την Φλωρεντία· ήταν γιος του Φραγκίσκο Ατσαγιόλι, που ήταν κύριος ενός φέουδου στα Συκάμινα Αττικής και της Μαργαρίτας Μαλπίλι. Ο Φραγκίσκος ήταν εξάδελφος του Αντωνίου Α΄ δούκα των Αθηνών. Ο Νέριο Β΄ έδειξε μεγάλο ενδιαφέρον για τις αρχαιότητες και την ελληνική γλώσσα· ο ίδιος μάλιστα μιλούσε ελληνικά και στόλισε την πόλη της Αθήνας με σπουδαία μνημεία.
World of Tanks

Το World of Tanks είναι Multiplayer MMO βιντεοπαιχνίδι δράσης που δημιουργήθηκε από τη λευκορώσικη εταιρεία, Wargaming.net. Το παιχνίδι διαδραματίζεται στην περίοδο του δευτέρου παγκοσμίου πολέμου και μεταπολεμικά. Είναι βασισμένο στο πρότυπο free to play, δίνοντας και επιλογή με επιβάρυνση να παιχνιδιού με μπόνους, για πιο γρήγορη πρόοδο. Οι παίκτες στη ουσία πολεμούν με άλλους παίκτες σε τυχαίους χάρτες,ελέγχοντας ο καθένας ένα άρμα μάχης (τανκ). Το παιχνίδι έκανε το ντεμπούτο του ως αθλητικό παιχνίδι στο γεγονός World Cyber Games 2012.
Π.Φ.Ο. Πανόπουλου

<br>

Ο Πολιτιστικός Φιλαθλητικός Όμιλος Πανόπουλου (Π.Φ.Ο. Πανόπουλου) ήταν ποδοσφαιρική ομάδα με έδρα το Πανόπουλο (Χάνια Πανόπουλου) του δήμου Αρχαίας Ολυμπίας, χωριό της ορεινής Ηλείας με πληθυσμό 216 κατοίκους (2011). Χρώματα της ομάδας είναι το πράσινο και άσπρο. Αγωνίζονταν σε ιδιόκτητο γήπεδο με φυσικό χλοοτάπητα στα Χάνια Πανόπουλου. Η ομάδα ιδρύθηκε το 2007 από τον Γιώργο Πανόπουλο, ο οποίος δραστηριοποιείται επιχειρηματικά στην περιοχή της ορεινής Ηλείας.
Hell to Pay

Το Hell to Pay είναι τραγούδι του χαρντ ροκ συγκροτήματος Deep Purple, το τέταρτο του δίσκου "Now What?!", ο οποίος κυκλοφόρησε στις 26 Απριλίου 2013 από την "Ear Music". Το συγκεκριμένο κομμάτι είχε κυκλοφορήσει σε μορφή CD σινγκλ και 7" βινυλίου στις 29 Μαρτίου μαζί με το "All the Time in the World".
Δημοτικό Στάδιο Αιγίου

Το Δημοτικό Στάδιο Αιγίου είναι ποδοσφαιρικό στάδιο στην πόλη του Αιγίου. Είναι η έδρα του Παναιγιάλειου Γ.Σ. και έχει χωρητικότητά 7.000 θεατών. 

Το στάδιο βρίσκεται στην δυτικό τμήμα της πόλης και σε απόσταση -μέσω του οδικού δικτύου- από το κέντρο της, λιγότερη του 1,5 χιλιομέτρου. 

Έχει δύο σχεδόν όμοιες κερκίδες και διαθέτει φυσικό χλοοτάπητα, περιβάλλον στίβο, προβολείς φωτισμού, εξοπλισμένα αποδυτήρια, γυμναστήριο, ιατρείο-χώρο μασάζ, δημοσιογραφικά θεωρεία, γραφεία, κυλικείο και καφετέρια.
Βασίλειος Βασιλείου

Ο Βασίλειος Βασιλείου του Ανδρέα, περισσότερο γνωστός ως Βάσος Βασιλείου (Άρτα, 1915 - Αθήνα, 8 Ιανουαρίου 1985) ήταν Έλληνας δημοσιογράφος και συγγραφέας, μέλος της κυβέρνησης εθνικής ενότητας του 1974.
Team Umizoomi

Το Team Umizoomi είναι προσχολική σειρά κινουμένων σχεδίων και μιούζικαλ με έμφαση στην προσχολικές μαθηματικές έννοιες, όπως η καταμέτρηση, αλληλουχίες, σχήματα, μοτίβα, μετρήσεις, καθώς και συγκρίσεις. Η ομάδα αποτελείται από μίνι υπερήρωες τους Milli, Geo, ένα φιλικό ρομπότ που ονομάζεται Bot, και τον τηλεθεατή. Οι Milli, Geo και Bot αναφέρονται στο παιδικό κοινό ως Umifriend (Umiφίλος) και ενθαρρύνεται να αναπτύξει τους "Μαθηματικές δυνάμεις" Η δράση πραγματοποιείται συνήθως μέσα και γύρω από το Umi City, μια πολύχρωμη πόλη όπου οι δρόμοι είναι στρωμένοι με εμπνευσμένα σχέδια από τα origami . Στην Ελλάδα, Η σειρά έκανε πρεμιέρα στις 29 Απριλίου 2013 μέσω του καναλιού Nickelodeon
Παντελής Τσερτικίδης

Ο Παντελής Τσερτικίδης (γενν. στην Κατερίνη στις 9 Μαρτίου 1957) είναι Έλληνας αρχιτέκτονας μηχανικός, που χρημάτισε βουλευτής Πιερίας με το ΠΑΣΟΚ. Στην κυβέρνηση του Κώστα Σημίτη υπηρέτησε ως υφυπουργός Δημοσίας Τάξης, από το 2003 ως το 2004.
Σολ Μπας

thumb|right|Διαφημιστική αφίσα του "Ανθρώπου με το Χρυσό Χέρι".

Ο Σολ Μπας ("Saul Bass", 8 Μαΐου 1920 - 25 Απριλίου 1996) ήταν Αμερικανός σχεδιαστής γραφικών και κινηματογραφικών ταινιών, ιδιαίτερα γνωστός για τις αφίσες των ταινιών και τους τίτλους. Σχεδίασε επίσης σήματα αμερικανικών εταιριών, τα οποία έγιναν σύμβολα της βόρειας Αμερικής. Για την ταινία του "Why Man Creates" κέρδισε το 1968 ένα Όσκαρ. Οι γονείς του ήταν Εβραίοι από την Ανατολική Ευρώπη.

Συνεργάστηκε με γνωστούς σκηνοθέτες όπως ο Άλφρεντ Χίτσκοκ, ο Όττο Πρέμιγκερ, ο Μπίλι Γουάιλντερ, ο Στάνλεϊ Κιούμπρικ και ο Μάρτιν Σκορσέζε. Το 1954 έγινε ο πρώτος σχεδιαστής αφίσας το οποίου το όνομα μπήκε στους συντελεστές, στη ταινία του Πρέμιγκερ "Carmen Jones". Έγινε περισσότερο γνωστός μετά την σχεδίαση της αφίσας της ταίνιας του Πρέμιγκερ "The Man with the Golden Arm", με το χέρι του ναρκομανή, ή με τους τίτλους να κινούνται πάνω κάτω μέχρι να σχηματίσουν ένα ουρανοξύστη στην ταινία του Χίτσκοκ Στη σκιά των τεσσάρων γιγάντων.
Παμπλόνα

Η Παμπλόνα ("Pamplona") ή Ιρούνια ("Iruña" στα βασκικά) βρίσκεται στην Ισπανία και είναι η ιστορική πρωτεύουσα της Ναβάρρας. Έχει πληθυσμό περίπου 200.000 κατοίκους.

Λέγεται πως ιδρύθηκε από τον Ρωμαίο στρατηγό Πομπήιο. Τον 9ο αιώνα έγινε πρωτεύουσα του Βασιλείου της Παμπλόνα. 

Η πόλη είναι διάσημη για το Φεστιβάλ του Σαν Φερμέ, το οποίο γίνεται κάθε χρόνο από τις 6 έως τις 14 Ιουλίου, και για τις ταυροδρομίες. Το φεστιβάλ αυτό απέκτησε και λογοτεχνική σημασία το 1926 έπειτα από το βιβλίο που έγραψε ο Έρνεστ Χέμινγουεϊ "The Sun Also Rises".

Από τα παλιά τείχη της πόλης ("μουράγιας") έχει κανείς γενική θέα στη Παμπλόνα. Ο γειτονικός καθεδρικός της Παμπλόνα, χτισμένος με πέτρα σε χρώμα ώχρας, βλέπει στον ποταμό Άργκα. Χτίστηκε στα θεμέλια προηγούμενου ναού, του 12ου αι., και είναι βασικά γοτθικού ρυθμού, με δίδυμους πύργους, πρόσοψη του 18ου αι. και όμορφα στασίδια στο χοροστάσιο. Εδώ βρίσκεται ο αλαβάστρινος τάφος του Κάρολου Γ' και της βασίλισσας Ελεονώρας. Η νότια είσοδος στο περιστύλιο είναι η όμορφη ανάγλυφη μεσαιωνική Πουέρτα ντε λα Πρεθιόσα. Οι ιερείς του καθεδρικού συγκεντρώνονταν εδώ για να ψάλλουν ένα αντίφωνο στην Παναγία πριν από τον εσπερινό. Στο Μουσείο Ντιοσεσάνο, στην κουζίνα και στο εστιατόριο του καθεδρικού, εκτίθενται γοτθικά ρετάμπλ, πολύχρωμα ξύλινα ειδώλια απ' όλη τη Ναβάρρα, και μία γαλλική λάρνακα του 13ου αι.

Δυτικά από τον καθεδρικό βρίσκεται η παλιά πόλη, γεμάτη σοκάκια. Το νεοκλασικό Παλάθιο ντελ Γκομπιέρνο ντε Ναβάρρα βρίσκεται στην Πλάθα ντελ Καστίγιο και είναι η έδρα της κυβέρνησης της Ναβάρρας. Απέξω, άγαλμα του 1903 δείχνει μία γυναίκα να υπερασπίζεται τα "φουέρος" (ιστορικούς νομούς) της Ναβάρρας.

Βόρεια από το Παλάθιο βρίσκεται η μεσαιωνική εκκλησία του Σαν Σατουρνίνο (εκεί όπου ο άγιος Σατουρνίνος λέγεται ότι βάπτισε περίπου 40.000 παγανιστές) και το μπαρόκ δημαρχείο.

Κάτω από το παλιό δημαρχείο, σε νοσοκομείο του 16ου αι. με είσοδο ρυθμού Πλατερέσκο, βρίσκεται το Μουσείο της Ναβάρρας, αφιερωμένο στην ιστορία και την τέχνη της περιοχής. Τα εκθέματα περιλαμβάνουν ρωμαϊκά ψηφιδωτά και μία ελεφαντοστέινη κασετίνα του 11ου αι. επηρεασμένη από την ισλαμική τέχνη. Υπάρχουν επίσης τοιχογραφίες του 14ου-16ου αι., ένα έργο του Φρανθίσκο Γκόγια και συλλογή έργων Βάσκων ζωγράφων.

Στα νοτιοανατολικά της πόλης βρίσκεται το τεράστιο φρούριο του 16ου αι., που ανεγέρθηκε κατά τη βασιλεία του Φίλιππου Β'. Έχει σχήμα αστεριού με πέντε προπύργια. Από κάτω βρίσκονται οι φαρδιές λεωφόροι της καινούργιας πόλης και η πανεπιστημιούπολη.
Πόθοι στον καταραμένο βάλτο

Το Πόθοι στον καταραμένο βάλτο είναι ελληνική ερωτική ταινία δράσης, παραγωγής Σπηλιώτη Φιλμ και σε σκηνοθεσία Γρηγόρη Γρηγορίου.
Μια γυναίκα κατηγορείται

Το Μια γυναίκα κατηγορείται είναι ελληνική δραματική ταινία του 1966, σε σκηνοθεσία Γρηγόρη Γρηγορίου.
Φρούριο της Καμενίτσας

Το Φρούριο της Καμενίτσας αναφέρεται Φράγκικο κτίσμα στο χωριό Καμενίτσα Αχαΐας, που δεν διασώζεται σήμερα. 

Χτίστηκε άγνωστο πότε ακριβώς από τους Φράγκους του Πριγκιπάτου της Αχαΐας και ανήκε στην Αρχεπισκοπική Λατινική Βαρωνία της Πάτρας. Το 1364 αναφέρεται σε κατάλογο των φρουρίων που ανήκαν στον Λατίνο αρχιεπίσκοπο Πάτρας, ενώ το 1408 αναφέρεται μόνο πύργος. Το 1429 ο φρούραρχος του Ιωαννίκιος Βολότας το παράδωσε μαζί με τα κλειδιά του στον Κωνσταντίνο Παλαιολόγο, στις 3 Ιουνίου 1429 εκεί διανυκτέρευσαν ο Κωνσταντίνος με τον αδελφό του Θωμά. Το 1471 όταν η περιοχή πέρασε υπό Ενετική κατοχή αναφέρεται κατεστραμμένο.
Ιερά Μητρόπολις Θεσσαλονίκης

Η Ιερά Μητρόπολις Θεσσαλονίκης είναι μια από τις Μητροπόλεις των λεγομένων «"Νέων Χωρών"». Έδρα της είναι η Θεσσαλονίκη και στην εκκλησιαστική περιφέρειά της υπάγεται ο Δήμος Θεσσαλονίκης, οι συνοικίες Ευαγγελίστριας και Αγίου Παύλου του Δήμου Νεάπολης-Συκεών και τμήμα του δήμου Πυλαίας-Χορτιάτη.

Αποτελείται από 43 ενορίες και 3 Μονές. Μητροπολιτικός Ναός είναι αυτός του Αγίου Γρηγορίου του Παλαμά, ενώ ιστορικοί είναι οι ναοί του πολιούχου Αγίου Δημητρίου, της Αγίας Σοφίας, των Αγίων Δώδεκα Αποστόλων κ.ά. Μητροπολίτης της από το 2004 είναι ο Άνθιμος Ρούσας.
Papa John's Pizza

Η εταιρία Papa John's Pizza αποτελεί την τέταρτη μεγαλύτερη αλυσίδα εστιατορίων πίτσας στις Η.Π.Α. (μετά την Pizza Hut, την Domino's Pizza και την Little Caesars). Ιδρύθηκε το 1984 από τον "Papa" John Schnatter και η έδρα της βρίσκεται στην πόλη Τζέφερσοντάουν (Jeffersontown) του Κεντάκι, κοντά στο Λούισβιλ. Το σλόγκαν της εταιρίας είναι "Better Ingredients. Better Pizza. Papa John's.".

Τον Σεπτέμβριο του 2012, η Papa John's Pizza έφτασε τα 4000 υποκαταστήματα, ανοίγοντας το 4000στο εστιατόριο στην Νέα Υόρκη, κοντά στο New Hyde Park. Για να γιορτάσει την επιτυχία αυτή, ο Διευθύνων Σύμβουλος και Ιδρυτής της εταιρίας, John Schnatter, έδωσε εκείνη τη μέρα 4000 πίτσες σε διάφορα σημεία της Νέας Υόρκης. Η εταιρία σήμερα φτάνει σχεδόν τα 4200 υποκαταστήματα, όπου περισσότερα από τα μισά βρίσκονται στις Η.Π.Α. και τα υπόλοιπα βρίσκονται σε 32 χώρες διεθνώς.

Η εταιρία λειτουργεί κυρίως με delivery ή με take-out. Αυτό σημαίνει ότι κατά κύριο λόγο οι πελάτες αφού παραγγείλουν την πίτσα μπορούν είτε να την πάρουν από το μαγαζί οι ίδιοι είτε να γίνει διανομή κατ' οίκον από εργαζόμενο της εταιρείας. Παρ' όλα αυτά υπάρχουν κάποια υποκαταστήματα που διαθέτουν και τραπέζια για να τρώνε οι πελάτες.
Κάστρο της Ωλένης

Το Κάστρο της Ωλένης είναι κτίσμα των βυζαντινών χρόνων στη μεσαιωνική πόλη Ώλενα, στο σημερινό χωριό Ωλένη κοντά στον Πύργο πρωτεύουσα της Ηλείας. Σήμερα σώζονται ερείπια της οχύρωσης

Το κάστρο αρχικά κτίστηκε από τους Βυζαντινούς και αποτελούσε έδρα του Ορθόδοξου Επισκόπου Ώλενας από τον 9ο αιώνα, μετά το 1204 και την Φράγκικη κατάκτηση της Πελοποννήσου αποτέλεσε έδρα του Λατίνου επισκόπου. Όταν το 1205 η λατινική επισκοπή μεταφέρθηκε στην Ανδραβίδα, το κάστρο έμεινε στην εξουσία του Λατίνου επισκόπου-βαρώνου, τον 15ο αιώνα με την κατάκτηση της Πελοποννήσου από τους Οθωμανούς εκδιώχθηκε ο Λατίνος επίσκοπος και ξαναέγινε έδρα του Ορθόδοξου επισκόπου.
Διεθνές Ποδοσφαιρικό Συμβούλιο

Το Διεθνές Ποδοσφαιρικό Συμβούλιο (αγγλικά: "International Football Association Board", IFAB) είναι ο οργανισμός ο οποίος καθορίζει τους Κανόνες του Παιχνιδιού.
Ποντικόκαστρο

Το Κάστρο Μπο Βουάρ ή Μποβουάρ σήμερα και Μπελ Βεντέρε ή Ποντικόκαστρο ή κάστρο του Κατάκωλου, είναι Φράγκικο κτίσμα στο Κατάκωλο Ηλείας 13 χιλιόμετρα από τον Πύργο. Βρίσκεται κτισμένο πάνω σε λόφο ιχθύς που ονομάζεται έτσι λόγω τους σχήματος του πάνω από τον κόλπο του Αγίου Ανδρέα βορειοδυτικά του Κατάκωλου και σώζονται λίγες οχυρώσεις, τείχη και πύργοι.

Το κάστρο κτίστηκε από τους Φράγκους του Πριγκιπάτου της Αχαΐας τον 13ο αιώνα πάνω στην ακρόπολη της αρχαίας Φειάς όπου ήδη υπήρχε βυζαντινό οχυρό και χρησιμοποιήθηκαν και αρχαία υλικά. Το κάστρο ονομάστηκε από τους Φράγκους Μπο-Βουάρ (γαλλικά : Beau-Voir) , αναφερόταν και Μπελ Βεντέρε (ιταλικά :Bel Vedere), μετά την οθωμανική κατάκτηση ονομάστηκε Ποντικόκαστρο από το σχήμα του ή Ποντικόν ή Πονδικόν. 

Κατά τον πόλεμο διαδοχής ανάμεσα στον Φερδινάνδο της Μαγιόρκας και τον Λουδοβίκο της Βουργουνδίας έγινε μάχη στο κάστρο το 1315 ανάμεσα στον Φερδινάνδο και τους Νικόλαο Μαύρο και Νικόλαο Ορσίνι όπου έληξε με νίκη του Φερδινάνδου. Εδώ γνώρισε κι έπειτα παντρεύτηκε ο Γοδεφρείδος Β' Βιλλαρδουίνος την Αγνή Κουρτεναί

Τον 14ο αιώνα πέρασε στους βυζαντινούς και το 1470 πέρασε στα χέρια των Οθωμανών.

Η λαϊκή παράδοση αναφέρει ότι συνδεόταν με υπόγεια στοά με το κάστρο Χλεμούτσι. Άλλη παράδοση μιλά για την βασιλοπούλα που για να μην πέσει στα χέρια των Αγαρηνών έπεσε από τον πύργο και σκοτώθηκε, η ίδια παράδοση λέει ότι οι Αγαρηνοί το κατέκτησαν με δόλο ντύνοντας κάποιον γυναίκα έγκυο έπεισε τους στρατιώτες κι άνοιξαν την πύλη. Τρίτη παράδοση αναφέρει ότι οι Οθωμανοί έβαλαν χριστιανούς και μετέφεραν χώμα χτίζοντας απέναντι του λόφο ψηλότερο κι έτσι γκρέμισαν τα τείχη του με κανόνια και το κατέλαβαν.
Πάνος Φειδάκης

Ο Πάνος Φειδάκης (31 Μαΐου 1956 - 7 Μαΐου 2003) ήταν σημαντικός Έλληνας ζωγράφος του μέσου του 20ού και των αρχών του 21ου αιώνα.
Βασίλειο της Βρετάνης

250px|μικρογραφία|δεξιά|Το Βασίλειο της Βρετάνης, σύνορα από το 845 ως το 867
Το Βασίλειο της Βρετάνης ήταν μια πρόσκαιρη οντότητα της βρετονικής ιστορίας που γεννήθηκε το 851 με τις διεκδικήσεις του Ερισπόη, κι έπειτα του Σολομώντα, προτού βυθιστεί σε μια περίοδο ταραχών λόγω της διαμάχης για την διαδοχή στην οποία πήραν μέρος οι δολοφόνοι του τελευταίου, Γκουρουάν και Πασκουετέν. Ο αδερφός του Πασκουετέν, Αλαίν Α΄, γνωστός ως ο Μέγας, ήταν και ο τελευταίος μονάρχης που έφερε τον τίτλο του βασιλιά. Με τον θάνατό του, το 907, ξεκίνησε η περίοδος του Δουκάτου της Βρετάνης, "de jure" ανεξάρτητου Κράτους μέχρι την ένωσή του με την Γαλλία το 1532.
Κάστρο του Τάρταρη

Το Κάστρο του Τάρταρη ή Κάστρο του Σοπωτού είναι Φράγκικο κτίσμα του 13ου αιώνα που ερείπια του σήμερα σώζονται κοντά στο χωριό Σοπωτό (πλέον Αροανία) της πρώην Επαρχίας Καλαβρύτων στο ορεινό τμήμα του Νομού Αχαΐας. Αναφέρεται ως μικρό ερειπωμένο σήμερα κάστρο που βρίσκεται σε παρυφάδα του ορεινού όγκου του Ερύμανθου που λέγεται Τάρταρης, 32 περίπου χιλιόμετρα νοτιοδυτικά των Καλαβρύτων σε υψόμετρο 1440 μέτρα. 

Κτίστηκε ανάμεσα στο 1204 - 1300, από τους Φράγκους του Πριγκιπάτου της Αχαΐας και τότε ανήκε στην Βαρωνία των Καλαβρύτων. Ήταν μικρό σε μέγεθος κάστρο που χρησιμοποιούνταν κυρίως από στρατιωτική φρουρά. Το κάστρο όπως και η γύρω περιοχή από το 1300 και μετά άλλαζε χέρια ανάμεσα στους Βυζαντινούς και τους Φράγκους του Πριγκιπάτου της Αχαΐας έως το 1460 που όλη η Πελοπόννησος κατακτήθηκε από την Οθωμανική Αυτοκρατορία. 

Η περιοχή που βρίσκεται το κάστρο κατά την Φραγκοκρατία λεγόταν "Στρέζοβα" και ήταν μοιρασμένη ανάμεσα στις βαρωνίες των Καλαβρύτων και της Άκοβας. Για την ασφάλεια και έλεγχο των τιμαρίων τους στην Στρέζοβα οι βαρώνοι των Καλαβρύτων και της Άκοβας είχαν κτίσει πολλά μικρά τέτοια φρούρια σε όλη την γύρω και ευρύτερη περιοχή.
Dawn Explosion

Dawn Explosion είναι ο τίτλος του τρίτου δίσκου του ροκ συγκροτήματος Captain Beyond, ο οποίος ηχογραφήθηκε στα τέλη του 1976 και τις αρχές του 1977 στα "Record Plant Studios" της Βόρειας Καλιφόρνια των Ηνωμένων Πολιτειών και κυκλοφόρησε μέσω της "Warner Bros. Records" ανεβαίνοντας στο # 181 των αμερικανικών τσαρτ.

Το "Dawn Explosion" επανεκδόθηκε σε μορφή CD στις 1 Ιουλίου 1994 από την "One Way Records".
Οι τελευταίοι του Ρούπελ

Το Οι τελευταίοι του Ρούπελ είναι ελληνική πολεμική - δραματική ταινία του 1971, σε σκηνοθεσία Γρηγόρη Γρηγορίου. Το σενάριο γράφτηκε από τον Γιάννη Μαρή και η παραγωγή ανήκει στον Τζέιμς Πάρις. Πρωταγωνιστεί ο Χρήστος Πολίτης και η Βέρα Κρούσκα.
Ο τελευταίος των κομιτατζήδων

Το Ο τελευταίος των κομιτατζήδων είναι ελληνική πολεμική ταινία του 1970, σε σκηνοθεσία Γρηγόρη Γρηγορίου και σε σενάριο Γιάννη Τζιώτη.
Sufficiently Breathless

Sufficiently Breathless είναι ο τίτλος του δεύτερου δίσκου του ροκ συγκροτήματος Captain Beyond, ο οποίος ηχογραφήθηκε στα τέλη του 1972 και τις αρχές του 1973 στο Λος Άντζελες των Ηνωμένων Πολιτειών και κυκλοφόρησε μέσω της "Capricorn Records" ανεβαίνοντας στο # 90 των αμερικανικών τσαρτ, όντας το μόνο άλμπουμ του συγκροτήματος το οποίο κατάφερε να μπει στο Billboard Hot-100.

Το "Sufficiently Breathless" επανεκδόθηκε σε μορφή CD στις 19 Μαΐου 1998 από την "Capricorn Records".
Λευτέρης Βογιατζής

Ο Λευτέρης Βογιατζής (12 Οκτωβρίου 1944 - 2 Μαΐου 2013) ήταν Έλληνας ηθοποιός και σκηνοθέτης του θεάτρου.
Universally Speaking

Το Universally Speaking είναι το τελευταίο single του όγδοου άλμπουμ των Red Hot Chili Peppers, By the Way. Το τραγούδι συμπεριλήφθηκε στην best of συλλογή της μπάντας, Greatest Hits το 2003. Στο βίντεο κλιπ συμμετείχε και ο ηθοποιός Ντέιβ Σέρινταν, ο οποίος στο βίντεο του By the Way είχε παίξει τον ταξιτζή. Το εξώφυλλο είναι ίδιο με του By the Way μόνο που τα χρώματα τώρα έχουν επιστρέψει στην κανονική τους μορφή.
Το b-side "Slowly Deeply" είχε ηχογραφηθεί αρχικά για το Californication (άλμπουμ).
Μαύρος καλαμοκανάς

Ο Μαύρος καλαμοκανάς είναι παρυδάτιο καλοβατικό πτηνό της οικογενείας των Ανωραμφιδών, που απαντά αποκλειστικά στη Νέα Ζηλανδία. Η επιστημονική ονομασία του είδους είναι "Himantopus novaezelandiae" και δεν περιλαμβάνει υποείδη (μονοτυπικό). 
*Ο μαύρος καλαμοκανάς, όχι μόνον κατατάσσεται στα Κρισίμως Κινδυνεύοντα είδη, αλλά αποτελεί " ένα από τα σπανιότερα πτηνά στην υφήλιο".
*Ο μαύρος καλαμοκανάς ή "καλαμοκανάς της Νέας Ζηλανδίας", είναι περισσότερο γνωστός ως κακί, ονομασία που τού έδωσαν οι ιθαγενείς Μαορί.
Σίγκμουντουρ Νταβίντ Γκουνλάουγκσον

Ο Σίγκμουντουρ Νταβίντ Γκουνλάουγκσον (ισλ. Sigmundur Davíð Gunnlaugsson σωστή προφορά Σίγμυντυρ Τάβιδ Κυνλέυχσον) είναι Ισλανδός πολιτικός, αρχηγός του Προοδευτικού Κόμματος και πρωθυπουργός της χώρας από τις 10 Μαΐου 2013 ως το 2016.

Στις 18 Ιανουαρίου 2009, εξελέγη πρόεδρος του Προοδευτικού Κόμματος, κερδίζοντας στις εκλογές για την ηγεσία του κόμματος τον Χόσκουλντουρ Θόρχαλσον. Εξελέγη για πρώτη φορά στο Αλθίνγκι στις εκλογές του 2009 για την εκλογική περιφέρεια του Βορείου Ρέικιαβικ.

Στις 22 Ιανουαρίου 2009, πρότεινε την στήριξη μίας κυβέρνησης μειοψηφίας που θα αποτελούνταν από την Σοσιαλδημοκρατική Συμμαχία και το Αριστερό-Πράσινο Κίνημα αντί για μια ενδεχόμενη κυβέρνηση μεταξύ της Σοσιαλδημοκρατικής Συμμαχίας και του Κόμματος Ανεξαρτησίας, πράγμα που θα οδηγούσε σε πρόωρες εκλογές. Την επόμενη μέρα, ο τότε πρωθυπουργός Γκέιρ Χάαρντε ανακοίνωσε εκλογές για τις 9 Μαΐου 2009, στις οποίες δεν θα μπορούσε να συμμετέχει ως υποψήφιος για λόγους υγείας.

Στις εκλογές του 2013, το Προοδευτικό Κόμμα και το Κόμμα Ανεξαρτησίας κέρδισαν από 19 έδρες το καθένα και αποφασίστηκε ο σχηματισμός κυβέρνησης συνεργασίας μεταξύ των δύο κομμάτων. Στις 30 Απριλίου 2013, ο πρόεδρος της Ισλανδίας Όλαφουρ Ράγκναρ Γκρίμσον παρέδωσε στον Γκουνλάουγκσον εντολή σχηματισμού κυβέρνησης.

Ο Σίγκμουντουρ Νταβίντ Γκουνλάουγκσον παραιτήθηκε στις 5 Απριλίου 2016 ύστερα από την εμπλοκή του στο σκάνδαλο της διαρροής των Panama Papers.
Κώστας Τσάνας

Ο Κώστας Τσάνας (γένν. 22 Αυγούστου 1967, Κυριάκι Βοιωτίας) είναι Έλληνας πρώην ποδοσφαιριστής με 15χρονη θητεία σε Α' και Β΄ Εθνική και νυν ομοσπονδιακός προπονητής ποδοσφαίρου. Αποτελεί τον μόνο που υπό τις οδηγίες του κάποιο ποδοσφαιρικό αντιπροσωπευτικό συγκρότημα, εκτός της εθνικής Ανδρών, μετείχε σε τελική φάση παγκόσμιας διοργάνωσης και συγκεκριμένα το 2013 η Νέων (Κ-20) στο Παγκόσμιο Κύπελλο Νέων (Κ-20). Τη διάκριση αυτή είχε εξασφαλίσει η πρόκριση της εθνικής Νέων (Κ-19) στον τελικό του Ευρωπαϊκού Πρωταθλήματος Νέων (Κ-19) του 2012, επίσης με τον ίδιο στη θέση του τεχνικού, ενώ από το 2012 έως το 2015 ήταν ο προπονητής της Ελπίδων.
Πολιτική Πλατφόρμα

Η Πολιτική Πλατφόρμα (πολ. "Platforma Obywatelska") ή Πλατφόρμα των Πολιτών είναι ένα πολωνικό φιλελεύθερο συντηρητικό πολιτικό κόμμα. Είναι το μεγαλύτερο κόμμα της κυβέρνησης συνασπισμού, στην οποία συμμετέχει και το Πολωνικό Λαϊκό Κόμμα, από τις εκλογές του 2007. Ο αρχηγός του κόμματος, Ντόναλντ Τουσκ, είναι ο τωρινός πρωθυπουργός της Πολωνίας, ενώ ο Μπρόνισλαβ Κομορόφσκι, ο οποίος προέρχεται από το κόμμα, είναι ο σημερινός πρόεδρος της χώρας. Είναι το μεγαλύτερο κόμμα τόσο στο Σέιμ όσο και στη Γερουσία της χώρας.

Το κόμμα ιδρύθηκε το 2001 ως διάσπαση από την Εκλογική Δράση Αλληλεγγύης, υπό την ηγεσία του Αντρζέι Ολεχόφσκι και του Ματσιέι Πλαζίνσκι, μαζί με τη συμμετοχή του Ντόναλντ Τουσκ. Στις εκλογές του 2001, το κόμμα έγινε το κυριότερο κόμμα της αντιπολίτευσης, πίσω από την κεντροαριστερή Δημοκρατική Αριστερή Συμμαχία, ενώ παρέμεινε το δεύτερο μεγαλύτερο κόμμα της χώρας μετά τις εκλογές του 2005, πίσω από το συντηρητικό κόμμα Νόμος και Δικαιοσύνη. Το 2007, η Πολιτική Πλατφόρμα κέρδισε τις εκλογές της χρονιάς εκείνης και σχημάτισε κυβέρνηση συνεργασίας με το Πολωνικό Λαϊκό Κόμμα. Μετά την καταστροφή του Σμόλενσκ και τον θάνατο του προέδρου της χώρας Λεχ Κατσίνσκι, ο Μπρόνισλαβ Κομορόφσκι εξελέγη νέος πρόεδρος της Πολωνίας. 

Από την ίδρυσή του, το κόμμα είναι ιδιαίτερα ισχυρό στα δυτικά και στα βόρεια της Πολωνίας (δηλαδή στα εδάφη της Πολωνίας που αποτέλεσαν κτήση της Γερμανικής Αυτοκρατορίας έως το 1918 και της Γερμανίας ως το 1945) καθώς και στη Βαρσοβία, ενώ είναι μέλος του Ευρωπαϊκού Λαϊκού Κόμματος.
Γκιγιόμ Κανέ

Ο Γκιγιόμ Κανέ (γαλλικά: Guillaume Canet) γεννημένος στις 10 Απριλίου 1973 είναι Γάλλος ηθοποιός, σκηνοθέτης και σεναριογράφος. Πρωταγωνίστησε σε ταινίες όπως Αγάπα με αν τολμάς, Κόλαση, Η Παραλία και Μην το πεις σε κανένα για την οποία και κέρδισε το βραβείο Σεζάρ σκηνοθεσίας.
Τζόζεφ Μούσκατ

Ο Τζόζεφ Μούσκατ ("Joseph Muscat", 22 Ιανουαρίου 1974-) είναι Μαλτέζος πολιτικός , ο οποίος διατέλεσε πρωθυπουργός της χώρας από τις 11 Μαρτίου 2013 ως τις 13 Ιανουαρίου 2020 και αρχηγός του Εργατικού Κόμματος από τις 6 Ιουνίου 2008 ως τον Ιανουάριο του 2020 και αρχηγός της Αντιπολίτευσης από την 1 Οκτωβρίου 2008 μέχρι τις 10 Μαρτίου 2013. Προηγουμένως, ήταν μέλος του Ευρωπαϊκού Κοινοβουλίου από το 2004 μέχρι το 2008. 

Μετά τη νίκη του Εργατικού Κόμματος στις εκλογές του Μαρτίου του 2013, ο Μούσκατ ανέλαβε πρωθυπουργός της χώρας στις 11 Μαρτίου 2013.Τον πρωθυπουργό συνεχάρη εκ μέρους της Κομισιόν, ο πρόεδρός της, Ζοζέ Μανουέλ Μπαρόζο.

Το 2017 έπειτα από την ανάμιξη της συζύγου του, Μισέλ, σε σκάνδαλο δωροδοκίας, προκήρυξε πρόωρες γενικές εκλογές, οι οποίες διενεργήθηκαν στις 3 Ιουνίου και κερδήθηκαν από το κόμμα του. Ειδικότερα, η Μισέλ Μούσκατ κατηγορήθηκε ότι άνοιξε λογαριασμό στον Παναμά προκειμένου να φυλάει εκεί χρήματα προερχόμενα από δωροδοκία (μίζες) από το Αζερμπαϊτζάν.

Στα τέλη Νοεμβρίου του 2019 η πρωθυπουργία του Μούσκατ κλονίστηκε από τη σύλληψη του μεγαλοεπιχειρηματία Γιόργκεν Φενέκ και την εμπλοκή του Κιθ Σέμπρι, επιτελάρχη του Μούσκατ, στην υπόθεση. Ο Μούσκατ αποφάσισε μόνος του να δώσει προεδρική χάρη στον Μέλβιν Τέουμα, στις 25 Νοεμβρίου 2019. Ο Τέουμε θεωρείται εμπλεκόμενος στη δολοφονία της δημοσιογράφου Γκαλίζια Καρουάνα. Στις 29 Νοεμβρίου ο Μούσκατ αρνήθηκε να δώσει χάρη και στον Γιόργκεν Φενέκ. Την ίδια ημέρα ο πρωθυπουργός γνωστοποίησε στον πρόεδρο Τζορτζ Βέλλα ότι θα υπέβαλε την παραίτησή του από την πρωθυπουργία. 

Την 1η Δεκεμβρίου 2019 ο Μούσκατ ανακοίνωσε την παραίτησή του, κάτι που έγινε στις 13 Ιανουαρίου 2020. Τον διαδέχθηκε στην πρωθυπουργία ο Ρόμπερτ Αμπέλα.
Παντσέν Λάμα

Παντσέν Λάμα, που σημαίνει «πνευματική αυθεντία», είναι ο τίτλος που δίνεται στον έναν από τους δύο ηγέτες του Λαμαϊσμού (Θιβετιανού Βουδισμού) (ο άλλος ηγέτης είναι ο Δαλάι Λάμα).

Τον τίτλο του Παντσέν Λάμα κατέχει ο Γκιαϊνκαΐν Νόρμπου, 11ος κατά σειρά.
No name

Οι No name ήταν ένα ποπ συγκρότημα από το Μαυροβούνιο. Εκπροσώπησαν τη Σερβία και το Μαυροβούνιο στη Eurovision του 2005 κατακτώντας την 7η θέση με το τραγούδι "Zauvijek moja" (=για πάντα δική μου). Το συγκρότημα δημιουργήθηκε το 2003 και διαλύθηκε το 2008.

Κατηγορία:Μαυροβούνια μουσικά συγκροτήματα
Ότογιολ 21

thumb|220px|Το σήμα του αυτοκινητοδρόμου 21
thumb|Ο χάρτης του αυτοκινητοδρόμου 21
Ο Ότογιολ 21 ή Αυτοκινητόδρομος 21 στα ελληνικά ή Αυτοκινητόδρομος Άγκυρας-Ταρσού είναι ένας αυτοκινητόδρομος στην Τουρκία. Ξεκινάει από την Άγκυρα και καταλήγει στον Ταρσό. Έχει μήκος 125 χιλίομετρα, ενώ στο μεγάλυτερο μήκος του διαθέτει 6 λωρίδες κυκλοφορίας (3 ανα κατεύθυνση), εκτός σε μερικά σημεία όπου έχει 4 λωρίδες (2 ανα κατεύθυνση). Επίσης είναι μέρος της Ευρωπαϊκής Οδού 90
Γκιαϊνκαΐν Νόρμπου

Ο Γκιαϊνκαΐν Νόρμπου (班禅额尔德尼·确吉杰布, 13 Φεβρουαρίου 1990) είναι ο 11ος Παντσέν Λάμα.

Υπάρχουν υπόνοιες σχετικά με το ότι είναι εντεταλμένος της κυβέρνησης της Λαϊκής Δημοκρατίας της Κίνας. Ο Τενζίν Γκιάτσο, ο οποίος κατέχει τη θέση του 14ου Δαλάι Λάμα, δεν τον αναγνωρίζει ως νόμιμο διάδοχο και για τη θέση του Παντσέν Λάμα έχει τοποθετήσει ένα άτομο της επιλογής του.
Ότογιολ 31

thumb|220px|Το σήμα του αυτοκινητοδρόμου 31
thumb|Ο χάρτης του αυτοκινητοδρόμου 31
Ο Ότογιολ 31 ή Αυτοκινητόδρομος 31 στα ελληνικά ή Αυτοκινητόδρομος Σμύρνης - Αϊδινίου είναι ένας αυτοκινητόδρομος στην Τουρκία. Ξεκινάει από την Σμύρνη και καταλήγει στο Αϊδίνιο. Έχει μήκος 108 χιλίομετρα, ενώ στο μεγάλυτερο μήκος του διαθέτει 6 λωρίδες κυκλοφορίας (3 ανα κατεύθυνση), εκτός σε μερικά σημεία όπου έχει 4 λωρίδες (2 ανα κατεύθυνση). Επίσης είναι μέρος της Ευρωπαϊκής Οδού 87.
Ότογιολ 32

thumb|220px|Το σήμα του αυτοκινητοδρόμου 32
thumb|Ο χάρτης του αυτοκινητοδρόμου 32
Ο Ότογιολ 32 ή Αυτοκινητόδρομος 32 στα ελληνικά ή Αυτοκινητόδρομος Σμύρνης-Τσεσμέ είναι ένας αυτοκινητόδρομος στην Τουρκία. Ξεκινάει από την Σμύρνη και καταλήγει στον Τσεσμέ. Έχει μήκος 68 χιλιόμετρα, ενώ στο όλο μήκος του διαθέτει 6 λωρίδες κυκλοφορίας (3 ανά κατεύθυνση). Η κατασκευή του ξεκίνησε τον Δεκέμβριο του 1989 ενώ δόθηκε στην κυκλοφορία τον Σεπτέμβριο του 1997. Επίσης είναι μέρος της Ευρωπαϊκής Οδού 881.